stanford-oval/wikipedia huggingface dataset:
אנימלס

ערך זה עוסק בעמותה. אם התכוונתם למשמעות אחרת, ראו .
| --- | --- |

 פעילות:  קידום זכויות בעלי חיים וטבעונות
 התאגדות:  עמותה
 מדינה:  ישראל ישראל
 מטה הארגון:  תל אביב
 מנכ"ל:  שחר דיין
 אנשי מפתח:  שלומית שרביט (דוברת)
 תקופת הפעילות:  1994–הווה (כ־31 שנים)
 https://animals-now.org
 
תהלוכה של עמותת אנימלס במצעד זכויות האדם 2011.
עמותת אנימלס (עד 2018 נקראה אנונימוס לזכויות בעלי חיים, או בקיצור אנונימוס) היא עמותה ישראלית לזכויות בעלי חיים, הנאבקת נגד פגיעה בבעלי חיים במשקים תעשייתיים. אנימלס פועלת בכמה מישורים: תחקירים ותיעוד, חקיקה ומדיניות, קמפיינים ציבוריים, חינוך והסברה, עידוד אורח חיים המתחשב בבעלי-חיים וקידום תזונה מהצומח. ההישג הידוע ביותר של העמותה הוא הפסקת פיטום האווזים והברווזים בישראל, לאחר קמפיין אינטנסיבי שכלל מחאה ציבורית רחבה ומהלכים משפטיים ופוליטיים.
העמותה נרשמה ב-17 באפריל 1994 בשם "עמותת אנונימוס", לאחר שפעלה כמה שנים קודם לכן כקבוצה לא רשמית. שמה המקורי של העמותה, "אנונימוס", נבחר כהזדהות עם אלמוניותם של בעלי-החיים המנוצלים במשקים התעשייתיים. ב-16 באוקטובר 2018 שינתה העמותה את שמה ל"אנימלס" (באנגלית: Animals, שפירושה "בעלי חיים"). באנגלית נקראת העמותה Animals Now.
עקרונות

אנימלס מעודדת יחס של כבוד וחמלה כלפי בעלי חיים, מתוך תפיסה שלבעלי חיים יש זכות לחיים חופשיים מניצול והתעללות, בסביבה שמאפשרת להם לממש את הצרכים הפיזיים, המנטליים והחברתיים שלהם.
העמותה פועלת בכלים הסברתיים, חינוכיים, תקשורתיים, משפטיים ופוליטיים, ומתמקדת במאבק בהתעללות בבעלי-חיים בתעשיית המזון מן החי (בשר, חלב וביצים).
פעילות

פעילות העמותה מתרכזת בחמישה תחומים עיקריים: תיעוד ותחקירים; הסברה; חקיקה ומדיניות; חינוך; ותזונה - עידוד צמצום הצריכה של מזון מהחי וקידום צמחונות וטבעונות.
פעילות > תיעוד ותחקירים

בתחום התיעוד והתחקירים פועלת העמותה לריכוז מידע על פגיעה בבעלי-חיים באמצעות חקירות ישירות במשקים תעשייתיים ותחקיר עיוני בספרות מקצועית חקלאית, המכילה מידע על נהגים מקובלים של גידול בעלי-חיים בחקלאות. תחקירי העמותה משמשים בסיס לחשיפות תקשורתיות, לחקירות פליליות של מקרי התעללות ולקידום מהלכים משפטיים ופוליטיים לשיפור ההגנה על בעלי חיים. בין היתר, חשפה העמותה תחקירים על בתי המטבחיים "אדום אדום" של תנובה, "דבאח" ובית המטבחיים חיפה; משחטות "זוגלובק", "מילועוף" ו"עוף הגליל"; בלולים המשווקים ביצים ל"תנובה", "גליקסמן" ו"לסר"; במדגרות אפרוחים; בלולי תרנגולים ותרנגולי הודו; וכן בבריכות דגים ובמפעל "דגת הארץ".
חברת זוגלובק הגישה תביעת דיבה נגד העמותה, על לוגו שיצרה לאתר התחקירים שלה בו נכתב "זוגלובק - מתעללים מאז 1937", זאת למרות שההתעללות נראית בבירור בצילומי התחקירים. בדצמבר 2019 מחק בית המשפט את התביעה, ובהמשך חייב את זוגלובק בהוצאות משפט בסך 46,800 ש"ח.
פעילות > הסברה

בתחום ההסברה פועלת העמותה להפצת מידע לציבור הרחב בנושאי זכויות בעלי-חיים, פגיעה בבעלי-חיים וקידום אלטרנטיבות לשימוש תעשייתי בבעלי-חיים. בתחום זה העמותה פועלת על ידי הדפסה והפצה של חומרי דפוס, הפעלת מערך הרצאות הניתנות בחינם בבתי-ספר, הוצאת השבועון "זכויות בעלי-חיים השבוע", המופץ בדואר אלקטרוני מאז שנת 2001, ועל ידי הפעלת אתר האינטרנט של העמותה והפעלת אתר הצמחונות והטבעונות הישראלי.
אתר האינטרנט של העמותה מכיל תיאורים מפורטים של התהליכים אשר עוברים האווזים, הפרות, הכבשים, התרנגולות, הדגים והחזירים במסגרת תעשיית המזון, כולל תמונות וסרטונים אשר צולמו בלולים וברפתות, וכן מידע מעשי על קיום אורח-חיים טבעוני, כגון מתכונים ומידע תזונתי.
פעילות > חקיקה ומדיניות

"אנימלס" פועלת מול הכנסת ומשרדי הממשלה במטרה לעודד מדיניות המתחשבת בהגנת בעלי חיים. העמותה מקדמת חקיקה להגנת בעלי-חיים, ופועלת לחיזוק האכיפה של החקיקה הקיימת. העמותה מובילה מאבקים לביצוע שיפורים נקודתיים בתנאי המחיה של בעלי חיים, כגון המאבק להפסקת המשלוחים החיים של עגלים וטלאים מאוסטרליה ואירופה לפיטום ושחיטה בישראל.
פעילות > חינוך

אנימלס פיתחה תוכנית הרצאות לנוער ולמבוגרים המועברות בכל רחבי הארץ. עשרות אלפי בני-נוער, סטודנטים וחיילים נחשפים מדי שנה להרצאות של העמותה. כמו כן, מאות מורים וסטודנטים להוראה נחשפים מדי שנה להרצאות העמותה בנושא חינוך לזכויות בעלי חיים, במסגרת השתלמויות של משרד החינוך ומכללות להוראה. מחלקת החינוך בעמותה ערכה והפיקה חוברת למורים להעשרת תוכני הלימודים בנושאי זכויות בעלי-חיים בשיתוף המשרד להגנת הסביבה, וכן יזמה בשיתוף המשרד את הפקתן של כרזות בנושא חמלה לבעלי חיים והפצתן למאות בתי ספר. העמותה מפעילה את האתר האינטראקטיבי "פעולה חיה", המציע מאגר של עשרות מערכי שיעור ותוכניות פעילות להדרכה ולהוראה בנושא זכויות בעלי-חיים בבתי-ספר ובתנועות נוער, ועורכת מדי שנה את הכנס לחינוך לזכויות בעלי חיים. כמו כן, העמותה כתבה מערכי הדרכה בנושאי זכויות בעלי-חיים בשיתוף תנועות הנוער הצופים, בני המושבים, ובמסגרות נוספות, שהפיצו אותם למדריכיהן.
אנימלס עורכת פעילות במוסדות להשכלה גבוהה בישראל. לעמותה תאי סטודנטים הפועלים בשמונה מוסדות אקדמיים בפרישה ארצית, במוסדות כגון אוניברסיטת תל אביב, אוניברסיטת בן-גוריון, האוניברסיטה העברית, המכללה האקדמית תל חי והטכניון. בתאים פעילים כ-80 סטודנטים. במסגרת פעילות תאי הסטודנטים נערכת הסברה במוסדות הלימוד במסגרת הרצאות ודיונים וכן פעילויות בשטח לצורך העלאת המודעות לזכויות בעלי החיים. כחלק מן הפעילות פועלים הסטודנטים להפיכת היצע המזון בקפיטריות במוסדות הלימוד לידידותי יותר לטבעונים ולכלול בתפריטים מוצרים רבים יותר שאינם מן החי.
פעילות > אתגר 22

בשנת 2014 השיקה העמותה את מיזם "אתגר 22" במסגרתו המשתתפים מתנסים חינם בטבעונות בקבוצות אונליין, ומקבלים תמיכה, מתכונים וטיפים, תוך ליווי של טבעונים ותיקים ותזונאים קליניים המתמחים בתזונה מהצומח, למשך 22 יום. בין המשתתפים במיזם נמנים חברות הכנסת תמר זנדברג ושרן השכל וח"כ לשעבר הרב דב ליפמן. לאור ההצלחה בישראל, המיזם התרחב לפרויקט בינלאומי בשם Challenge 22. כמיליון נרשמים מישראל ומרחבי העולם השתתפו בפרויקט בעשור הראשון שלו.
נתונים כלכליים

מחזור הפעילות לשנת 2007 היה 326 אלף שקל, מתוכם גייסה העמותה מתרומות 300 אלף שקל. הוצאות הנהלה וכלליות היו 53 אלף שקל שהם 16% מהמחזור. במאי 2014 התקבלה העמותה למיזם עיגול לטובה.
הישגי העמותה

הקמפיין הארוך והמתוקשר ביותר של העמותה, כנגד פיטום אווזים, הוביל לפסיקת בג"ץ ב-2003 שקבעה כי תקנות משרד החקלאות לפיטום אווזים מנוגדות לחוק צער בעלי חיים (הגנה על בעלי חיים), ועליהן להתבטל. האיסור על פיטום אווזים נכנס לתוקף ב-2006. מאז, המשיכה אנימלס לפעול בהגשת תלונות כלפי משקים הממשיכים בפיטום בניגוד לחוק. ישראל הייתה היצרנית הרביעית בגודלה בעולם של כבד אווז, והקמפיין הביא לסגירת התעשייה בישראל.
בעקבות קמפיין העמותה כנגד השימוש בבעלי־חיים בקרקסים תוקנו תקנות האוסרות על כניסת קרקסים המציגים חיות בר לארץ. בערים תל אביב, באר שבע והרצליה התקבל בנוסף לכך איסור על כניסת קרקסים המציגים בעלי חיים בכלל (גם מזנים מבויתים).
חשיפה בכלבוטק של צילומי גדיעת קרני פרות ברפת קיבוץ גת, שצולמו על ידי העמותה, הובילה לאיסור על ביצוע הליכים דומים ללא הרדמה.
פעילות העמותה בנוגע לפיטום עגלי חלב הביאה להתקנת תקנות האוסרות על הכליאה בבידוד של עגלים, כנהוג בתעשייה זו, שנכנסו לתוקף ב-2008.
קמפיין כתיבת מכתבים שהובילה העמותה הביא לאיסור על נתיחת בעלי־חיים בבתי־ספר.
ב-2014, בעקבות חשיפות תקשורתיות ועתירה לבג"ץ, הותקנו תקנות לקביעת אופני ההחזקה של חזירים בתעשיית המזון, אשר אוסרות על כליאת חזירות בכלובים בתקופת ההריון.
בשנת 2015 הורה שר החקלאות אורי אריאל לסגור שני בתי מטבחיים (של "דבאח" בדיר אל-אסד ושל זוגלובק בשלומי) בעקבות תחקירים של עמותת אנימלס שפורסמו בכלי התקשורת ותיעדו התעללויות בבעלי חיים במשחטות אלה.
ב-2015 משרד החקלאות הודיע כי יקדם פיילוט להתקנת מצלמות מעקב במשחטות ובבתי מטבחיים. הדרישה עלתה במסגרת הליכים בבג"ץ שקודמו בעקבות תחקירי העמותה.
ביולי 2018 ועדת השרים לחקיקה אישרה הצעת חוק להפסקה הדרגתית של המשלוחים החיים, בעקבות קמפיין ציבורי של העמותה.
ביוני 2021 חתמה השרה להגנת הסביבה גילה גמליאל על תקנות האוסרות על סחר בפרווה בישראל, למעט למטרות דת או מחקר. זאת לאחר מאבק ארוך של אנימלס, לצד ארגונים נוספים, לאיסור על סחר בפרוות למטרות אופנה.
ביוני 2022 חתם שר החקלאות עודד פורר על תקנות האוסרות על כליאת תרנגולות בתעשיית הביצים בלולי כלובים, לאחר מאבק של אנימלס בנושא. התקנות הביאו לאיסור מיידי על הקמה של לולי כלובים חדשים בתעשיית הביצים, ולולי הכלובים הקיימים צפויים להיות מוחלפים באופן הדרגתי עד סוף 2037..
איסור על הרעבת תרנגולות במסגרת השרה כפויה, נכנס לתוקף באוגוסט 2024 בעקבות מאבק שהובילה העמותה.
בעקבות טבח שבעה באוקטובר, חילצו פעילי העמותה מאות בעלי חיים שנותרו ביישובים בעוטף עזה, ביניהם תרנגולים, תרנגולי הודו, כלבים, חתולים ועיזים. בעלי החיים הועברו בחלקם לחוות החופש, חוות טבע הקשר ומקלטי הצלה שונים, ובחלקם לבתים מאמצים.
ראו גם

התנועה לזכויות בעלי חיים
הערות שוליים

↑  עומר שרביט,'"`UNIQ--nowiki-00000001-QINU`"'עד השחרור המוחלט, באתר זמן ישראל, 13 בנובמבר 2024
↑  שני אשכנזי,'"`UNIQ--nowiki-00000003-QINU`"'‏הפסד לזוגלובק בתביעת לשון הרע שהגישה נגד עמותת אנימלס, באתר גלובס, 18 בדצמבר 2019
אורן פרסיקו,'"`UNIQ--nowiki-00000004-QINU`"'עניין סמלי, באתר העין השביעית, 18 בדצמבר 2019
↑  אורן פרסיקו,'"`UNIQ--nowiki-00000006-QINU`"'זוגלובק תשלם הוצאות משפט מוגדלות לעמותה להגנה על זכויות בעלי חיים, באתר העין השביעית, 8 במרץ 2020
↑  חיים ריבלין,'"`UNIQ--nowiki-00000008-QINU`"'‏תחקיר חשף: זוועות המשלוחים החיים, באתר ‏מאקו‏, 8 באפריל 2018
↑  סטודנטים וסטודנטיות למען בעלי חיים, באתר אנימלס סטודנטים
↑  כתבה על פעילות עמותת אנימלס למען סטודנטים טבעונים
↑   אתר האינטרנט הרשמי של אתגר 22
↑  אורי בלאו,'"`UNIQ--nowiki-0000000B-QINU`"'לאן באמת הולכים כספי התרומות, באתר הארץ, 2 בינואר 2010
↑  אתר עיגול לטובה.
↑  אפרת וייס,'"`UNIQ--nowiki-0000000E-QINU`"'בג"ץ: פיטום האווזים יופסק תוך חודשיים, באתר ynet, 22 בפברואר 2006
↑  באר שבע אסרה על ניצול בעלי חיים בקרקס, באתר וואלה, 30 בינואר 2006
↑  ניצחון: הסוף לבידוד והצמאת עגלי החלב, באתר "אנימלס"
↑  תקנות משרד החקלאות להחזקת חזירים בתעשיית הבשר, באתר "אנימלס"
↑  ג'ון בן זקן,'"`UNIQ--nowiki-00000013-QINU`"'‏משרד החקלאות הורה על הפסקת פעילות השחיטה בבית המטבחיים דבאח, באתר מעריב אונליין, 9 ביוני 2015
עמרי נחמיאס‏, מחשש להתעללות: השר אריאל הורה לסגור משחטה של זוגלובק, באתר וואלה, 6 ביולי 2015
↑  דליה מזורי,'"`UNIQ--nowiki-00000015-QINU`"'סוף להתעללות? 400 מצלמות יותקנו בבתי מטבחיים, באתר nrg‏, 27 בדצמבר 2015
↑  שלומית צור,'"`UNIQ--nowiki-00000017-QINU`"'‏ועדת השרים תומכת בהצעת החוק להפסקת המשלוחים החיים, באתר גלובס, 8 ביולי 2018
↑  "ניצחון היסטורי לבעלי החיים": תקנות לאיסור לולי כלובים אושרו בכנסת, באתר ‏מאקו‏, 20 ביוני 2022
↑  בשורה לזכויות בעלי החיים: איסור חדש ימנע פגיעה בתרנגולות, באתר ישראל היום, 27 באוגוסט 2024
| --- | --- |
בקרת זהויות :  NLI: 987007257599705171  LCCN: no2010068707  VIAF: 157518404   WorldCat (עם VIAF): 157518404 
פעילי אנימלס מפגינים נגד פיטום אווזים
צעדה שארגנו עמותות אנימלס ותנו לחיות לחיות נגד המשלוחים החיים, 2018
סמית' אנד וסון

| --- | --- |

 נתונים כלליים
 בורסה:  נאסד"ק (SWHC) 
 מייסדים:  הוראס סמית', דניאל ב. ווסון 
 תקופת הפעילות:  1852–הווה (כ־173 שנים) 
 חברות בנות:  Thompson Center Arms 
 מיקום המטה:  ספרינגפילד 
 ענפי תעשייה:  תעשיית הנשק 
 מוצרים עיקריים:  כלי ירייה 
 שווי שוק:  473.91 מיליון דולר (27 בפברואר 2025)
  
 www.smith-wesson.com
 
סמית' אנד וסון (באנגלית: Smith & Wesson) - יצרנית האקדחים הגדולה ביותר בארצות הברית. בסיסה בעיר ספרינגפילד שבמדינת מסצ'וסטס.
סמית' אנד ווסון נוסדה על ידי הוראס סמית' ודניאל ב. ווסון בשנת 1856 לאחר שהחברה הקודמת שלהם, שנקראה גם "חברת סמית אנד ווסון" נמכרה. ב-30 בספטמבר 2021, Smith & Wesson הודיעו על תוכניות להעביר את המטה שלה למריוויל, טנסי ב-2023, עקב סביבה עסקית לא טובה במסצ'וסטס.
היסטוריה > המאה ה-19

החברה הוקמה בשנת 1852, על ידי השותפים הוראס סמית' ודניאל וסון. הם פיתחו אקדח תופי שנקרא "וולקניק" (Volcanic), והחברה נקראה על שמו (Volcanic Repeating Arms Company). החברה נקלעה לקשיים כלכליים, ואיש העסקים אוליבר וינצ'סטר השתלט עליה.
בשנת 1856 שני השותפים המייסדים עזבו את החברה, והקימו חברה חדשה, שפיתחה אקדח תופי חדש ומתקדם. באופן טבעי, מלחמת האזרחים האמריקנית (1861–1865) עוררה ביקוש רב לאקדחים של החברה. האקדחים של סמית' אנד ווסון זכו לביקוש פופולרי עם פרוץ מלחמת האזרחים האמריקאית, כאשר חיילים מכל הדרגות משני צדי הסכסוך ביצעו רכישות פרטיות של האקדחים להגנה עצמית.
במקביל לתפוגת הפטנט של סמואל קולט על אקדח התופי בשנת 1856, חברו שני היזמים עם עובד לשעבר של חברת קולט בשם רולין וויט שרשם פטנט על צילינדר שהקדחים בתוף היו חרוטים לכל אורכו, ואיפשרו טעינת כדורים מהירה מהחלק האחורי של התוף. פטנט זה השלים את אב טיפוס של סמית' אנד ווסון המשתמש בכדורים אחודים בהם התרמיל עשוי מתכת ויוצר כיחידה אחת עם הקליע.  שני השותפים פנו לווייט כדי לייצר שילוב חדש של אקדח ותחמושת. במקום להפוך את ווייט לשותף בחברה שלהם, סמית' ווסון שילמו לו תמלוגים של $0.25 על כל אקדח "דגם 1" שהם יצרו.
ההזמנות של אקדח התופי סמית' אנד וסון מודל 1 עלו על יכולות הייצור של המפעל ובשנת 1860 הביקוש עלה על כושר הייצור ולכן סמי'ת אנד ווסון  התרחבו למבנה חדש והחלו להתנסות בעיצוב מחסניות חדש המתאים יותר מכדור ה-022 לונג רייפל בו השתמשה עד כה. הפופולריות הזו הובילה למספר רב של חיקויים והפרות פטנטים על ידי יצרני נשק אחרים. מה שהוביל לתביעות רבות שהגיש רולין ווייט, שהיה חלוץ בתחום התחמושת של אקדחי התופי באותה תקופה.
אחת מתופעות הלוואי של ארבע שנות הקרבות במהלך מלחמת האזרחים האמריקנית הייתה ביקוש גדל והולך לכלי נשק ובמיוחד לאקדחים, ביקוש זה הביא למקצה שיפורים שסימן את התקדמות הטכנולוגית הגדולה ביותר בכלי ירייה מזה 200 שנה. בתוך קצת יותר מעשור, רובים, אקדחים ורובי ציד עברו משימוש ברכיבי תחמשת נפרדים הנטענים דרך לוע הקנה לשימוש בתחמושת אחודה כמקובל גם אל תוך המאה העשרים ואחת. בשנת 1870 החברה שינתה את הפוקוס מאקדחי תופי קטנים בקליבר קטן  לאקדח בעל מסגרת גדולה בקליברים כבדים יותר (44 מגנום S&W אמריקאי). עיצוב חדש זה, הידוע בשם סמית' אנד וסון דגם 3, אומץ על ידי צבא ארצות הברית כאקדח היורה תחמושת  אחודה של קליע ותרמיל מתחת משולבים ל כדור הראשון בשירות ארצות הברית.
בשנת 1899 הציגו סמית' אנד ווסון את האקדח הנפוץ ביותר שלו, ה-.סמית' אנד ווסון מודל 10 . עם יותר מ-6 מיליון שיוצרו, הוא הפך לאקדח השירות של כוחות אכיפת חוק בארצות הברית בחצי הראשון של  המאה ה-20.
היסטוריה > המאה ה-20

התקופות שלאחר מלחמת העולם השנייה במאה ה-20 היו זמנים של חדשנות גדולה עבור החברה. בשנת 1935 הוציאו סמית' אנד ווסון את ה"מודל 27" של סמית' אנד ווסון שהיה האקדח הראשון בקליבר של 357. (9.07 מ"מ). הוא תוכנן כאקדח חזק יותר עבור קציני אכיפת החוק. ה"מודל 27" התחיל את "עידן המגנום" של אקדחים. השיא היה בשנת 1955 כאשר החברה יצרה את סמית' אנד וסון מודל 29 (אנ') ב-.44 Magnum. שני עשורים לאחר מכן, סרטי הארי המזוהם הפכו את האקדח הזה לאייקון תרבותי. ב-1965 מכרה משפחת ווסון את גרעין השליטה שלה בסמית' אנד ווסון לאיש עסקים האמריקאי בנגור פונטה (אנ'). במהלך העשור הבא, גיוון בנגור פונטה את המכירות האזרחיות של החברה כדי לכלול מוצרי נשק קשורים (כגון נרתיקים) וכן להציע ציוד משטרתי נוסף (כגון אזיקים ומדדי נשימה לבדיקת נוכחות אלכוהול בדם). עד סוף שנות ה-70 המהלכים הרווחיים הללו הפכו את סמית' אנד ווסון ל"קנאת התעשייה" לפי מגזין "ביזנס וויק".
עם זאת, למרות כל היתרונות הללו, נתח השוק של Smith & Wesson החל לרדת בשנות ה-80. ככל שהמלחמה בסמים התגברה בארצות הברית, מחלקות המשטרה בכל רחבי המדינה החליפו את אקדחי הסמית' אנד ווסון שלהם באקדחים חצי אוטומטיים אירופיים (כגון גלוק, זיג זאואר וברטה). מ-1982 עד 1986 ירדו הרווחים בחברה ב-41%.
ביוני 1987 קנתה חברה בריטית בשם "Tomkins plc" (אנ') את Smith & Wesson בסכום של 112.5 מיליון דולר. טומקינס ביצע מודרניזציה של ציוד הייצור והנהיגה בדיקות נוספות שהגדילו משמעותית את איכות המוצר. עם זאת, מכירות הנשק החדשות בארצות הברית פיגרו בשנות ה-90, חלקן יוחסו לאיסור הפדרלי על נשק תקיפה משנת 1994 (אנ'). כמו כן, היו תביעות רבות בעיר ובמדינה נגד סמית' אנד ווסון.
במרץ 2000, החברה (שהייתה אז בשליטת חברה בריטית) חתמה על הסכם מיוחד עם ממשל הנשיא קלינטון, כדי להתחמק מתביעה משפטית. במסגרת ההסכם, החברה התחייבה לאמץ תקנים חדשים של בטיחות, ולהגביל בצורה משמעותית את ההפצה והמכירה של האקדחים. ההסכם עורר חרם צרכנים נרחב בארצות הברית, שנמשך דה פקטו עד היום - אך נחלש מאוד, במיוחד אחרי העברת השליטה בחברה למשקיעים אמריקנים ב-2001.
בהמשך, בשנת 2001 החברה נרכשה על ידי התאגיד "Saf-T-Hammer" מטומקינס תמורת כ-15 מ' דולר בלבד, לאחר ש2 עשורים לפני כן קנה את החברה ביותר מ-100 מ' דולר. ב-2006 החלה למקד סמית' אנד וסון את רוב השקעתה ברשתות הגדולות. ב-2016 חברת האחזקות של החברה שינתה את שמה ל"American Outdoor Brands".
סוגי תחמושת עיקריים

0.22 קצר - קוטר 5.6 מ"מ, לשימוש באקדחים קטנים ובתחרויות. פותח בשנת 1857.
0.32 - קוטר 7.9 מ"מ, לשימוש באקדחים קטנים - פותח ב-1878.
0.32 ארוך - נגזרת של 0.32. בו השתמשו לקולט "ניו פוליס" - אקדח בו השתמשו כוחות הביטחון בסוף המאה ה-19.
0.38 - לשימוש באקדחים בינוניים ופופולריים. פותח בשנות השבעים של המאה ה-19.
0.38 מיוחד - התחמושת הנפוצה ביותר לאקדחים תופיים בינוניים. פותח בשנת 1902.
0.357 מגנום - קליע רב עוצמה, לשימוש באקדחים תופיים. פותח בשנת 1934, עבור כוחות הביטחון וציידים. קליע מהיר, בעל כושר חדירה גבוה וארוך טווח (יחסית).
0.44 מגנום - קוטר 10.9 מ"מ. קליע רב עוצמה, לשימוש באקדחים תופיים גדולים וברובים. פותח בשנת 1956.
0.5 מגנום - הקליע החזק ביותר בעולם שמיוצר עבור השוק האזרחי, לשימוש באקדחים תופיים גדולים. פותח בשנת 2003. מחסנית תוף אחת כוללת חמישה קליעים כאלה בלבד. רק אקדחים בודדים הותאמו עד היום לנשיאת התחמושת החדשה הזאת, ואחד מהם הוא "מודל 500" של החברה, שפותח עבור ציידים, ונמכר בהצלחה גדולה. משקלו מעל 2 ק"ג. אקדח נוסף שפועל בקליבר זה הוא "נשר המדבר", שמיוצר על ידי תע"ש הישראלית בשיתוף חברת מגנום.
סוגי נשקים עיקריים > דגמים ראשוניים ואקדח תופים > דגמים ראשוניים

סמית' אנד וסון מודל 1
סמית' אנד וסון מודל 1 1/2
סמית' אנד וסון מודל מספר 2 צבאי
סוגי נשקים עיקריים > דגמים ראשוניים ואקדח תופים > דגמים מהשורה הראשונה

סמית' אנד וסון מודל 2  - נקרא גם "0.38 סינגל אקשן", האקדח הכי מפורסם של החברה בסוף המאה ה-19.
סמית' אנד וסון מודל 3 - האקדח הראשון שהציג את ה"שושנה" מנגנון להוצאת תרמילים ריקים מהתוף.
סמית' אנד וסון דאבל אקשן
סמית' אנד וסון "סייפטי האמרלס" - נקרא גם ה"למון סקוויזר" וידוע בשם "מודל 40", "מודל 42" ו"מודל 38 סייפטי".
סוגי נשקים עיקריים > דגמים ראשוניים ואקדח תופים > דגמי מסגרת I (קטנים)

סמית' אנד וסון מודל 30
סמית' אנד וסון מודל 32
סמית' אנד וסון מודל 34 קיט גאן
סוגי נשקים עיקריים > דגמים ראשוניים ואקדח תופים > דגמי מסגרת J (קטנים)

סמית' אנד וסון מודל 36
סמית' אנד וסון מודל 37
סמית' אנד וסון מודל 60
סמית' אנד וסון מודל 340PD
סמית' אנד וסון מודל 617
סמית' אנד וסון מודל בודיגארד
סמית' אנד וסון מודל סנטיניאל
סוגי נשקים עיקריים > דגמים ראשוניים ואקדח תופים > דגמי מסגרת K (בינוניים)

סמית' אנד וסון מודל 10
סמית' אנד וסון מודל 11
סמית' אנד וסון מודל 12
סמית' אנד וסון מודל 13
סמית' אנד וסון מודל 14
סמית' אנד וסון מודל 15
סמית' אנד וסון מודל 16
סמית' אנד וסון מודל 17
סמית' אנד וסון מודל 18
סמית' אנד וסון מודל 19
סמית' אנד וסון מודל 48
סמית' אנד וסון מודל 53
סמית' אנד וסון מודל 64
סמית' אנד וסון מודל 65
סמית' אנד וסון מודל 66
סמית' אנד וסון מודל 67
סמית' אנד וסון מודל 68
סמית' אנד וסון מודל 617
סוגי נשקים עיקריים > דגמים ראשוניים ואקדח תופים > דגמי מסגרת L (בינוניים-גדולים)

סמית' אנד וסון מודל 386
סמית' אנד וסון מודל 586
סמית' אנד וסון מודל 686
סמית' אנד וסון מודל 686+
סמית' אנד וסון מודל 619
סמית' אנד וסון מודל 620
סמית' אנד וסון מודל 646
סמית' אנד וסון מודל 69
סוגי נשקים עיקריים > דגמים ראשוניים ואקדח תופים > דגמי מסגרת M (קטנים מאוד)

סמית' אנד וסון ליידיסמית'
סוגי נשקים עיקריים > דגמים ראשוניים ואקדח תופים > דגמי מסגרת N (גדולים)

.44 מפלט יד המודל החדש "ניו סנטרי" - המודל הראשון עם מסגרת N - דגם ראשון ב-1908. הראשון עם קליבר 0.44.
מודל 1917
סמית' אנד וסון מודל 22
סמית' אנד וסון מודל 24
סמית' אנד וסון מודל 25
סמית' אנד וסון מודל 27
סמית' אנד וסון מודל 28
סמית' אנד וסון מודל 29
סמית' אנד וסון מודל 57
סמית' אנד וסון מודל 58
סמית' אנד וסון מודל 610
סמית' אנד וסון מודל 625
סמית' אנד וסון מודל 627
סמית' אנד וסון מודל 629
סוגי נשקים עיקריים > דגמים ראשוניים ואקדח תופים > דגמי מסגרת X

סמית' אנד וסון מודל 350. 7 כדורים.
סמית' אנד וסון מודל 460. 5 כדורים. דגם מגנום.
סמית' אנד וסון מודל 500. 5 כדורים. דגם מגנום.
סוגי נשקים עיקריים > דגמים ראשוניים ואקדח תופים > דגמי מסגרת Z

סמית' אנד וסון גוברנר
סוגי נשקים עיקריים > אקדחים חצי אוטומטיים

סמית' אנד וסון בודיגארד 380
סמית' אנד וסון מודל 22A
סמית' אנד וסון מודל SW22 ויקטורי
סמית' אנד וסון מודל 39
סמית' אנד וסון מודל 41
סמית' אנד וסון מודל 52
סמית' אנד וסון מודל 59
סמית' אנד וסון מודל 61
סמית' אנד וסון מודל 78G
סמית' אנד וסון מודל 1913
סמית' אנד וסון מודל 439
סמית' אנד וסון מודל 459
סמית' אנד וסון מודל 645
סמית' אנד וסון 539
סמית' אנד וסון מודל 908
סמית' אנד וסון מודל 909
סמית' אנד וסון מודל 910
סמית' אנד וסון מודל 915
סמית' אנד וסון מודל 1006
סמית' אנד וסון מודל 1026
סמית' אנד וסון מודל 4006
סמית' אנד וסון מודל 4506
סמית' אנד וסון מודל 5906
סוגי נשקים עיקריים > אקדחים חצי אוטומטיים > סדרת סיגמא

SW9 (קליבר 9X19)
SW40 (קליבר 0.44)
SW357V (קליבר 0.357 סיג - 9X22)
SW380 (קליבר 0.380 אייסיפי (9X17ׂ)
סוגי נשקים עיקריים > אקדחים חצי אוטומטיים > סדרת SW99

SW99
SW99O
SW99 QA
SW990L
SW99C
סוגי נשקים עיקריים > אקדחים חצי אוטומטיים > סדרת SW1911

בשנת 2003, הציגה סמית' אנד וסון את הווריאציה שלהם לאקדח הקלאסי קולט M1911 החצי אוטומטי, ה-SW1911. כלי נשק זה שומר על הממדים, הפעולה והתחושה הידועים של ה-M1911 תוך הוספת מגוון נגיעות מודרניות. עדכונים לעיצוב כוללים שינון בקדמת המחליק לתפעול ופירוק קל יותר, בטיחות אחיזה גבוהה, חולץ חיצוני, פטיש והדק קל יותר, כמו גם בטיחות פנימית מעודכנת למניעת פריקות בשוגג במקרה של נפילה. S&W 1911s זמינים עם מסגרות מפלדת פחמן בגימור שחור או מסגרות אל-חלד. הם זמינים עם מסגרות אלומיניום בסגסוגת סקנדיום בגימורים טבעיים או שחורים. עדכונים אלו הביאו לנשק חם שנאמן לעיצוב ה-M1911, עם תוספות שבדרך כלל ייחשבו כהתאמות אישיות, עם מחיר דומה לעיצובים מקבילים של יצרנים אחרים.
מרכז הביצועים של סמית' אנד וסון מייצר את גרסת התחרות המותאמת ביד המובילה המכונה P.C. 1911. בעוד שרוב ה-1911 נע סביב ה-1,100 עד 1,100 גרם, ה-PC 1911 כבד יותר, בערך 1,200 גרם.
SW1911
סדרת-SW1911SC E
סדרת-SW1911 CT E
סדרת-SW1911TA E
סדרת-SW1911 E
סדרת SW1911 פרו
סדרת SW1911 אניברסרי ספיישל - לכבוד 100 שנים לפיתוח האקדח המקורי.
SW1911 TFP
SW1911PD
SW1911DK
סוגי נשקים עיקריים > אקדחים חצי אוטומטיים > סדרת M&P

בשנת 2005, הציגה סמית' אנד וסון לראשונה אקדח חדש בעל מסגרת פולימר המיועד לשוק אכיפת החוק. המכונה M&P (Military and Police, עבור צבא ומשטרה). ה-M&P הוא עיצוב חדש לחלוטין ללא חלקים הניתנים להחלפה עם כל אקדח אחר כולל סדרת הסיגמא. העיצוב החדש לא רק נראה שונה לחלוטין מהסיגמא אלא הרגיש פיזית שונה לחלוטין עם 3 רצועות גב שונות המסופקות עם כל דגם. רבים ממרכיבי המחקר הארגונומיים ששולבו בסיגמא וב-SW99 הובאו לסדרת ה-M&P. המשקל והתחושה המשופרים של ההדק, ושיטת הסחיטה הייחודית (שלא דורשת לחיצה יבשה של ההדק) נועדו לייחד את ה-M&P הן מאקדחי הסיגמא והן מאקדחי הגלוק הפופולריים.
ה-M&P זמין ב-9×19 מ"מ, .40 S&W, 5.7x28mm, .22 WMR ו-.357 SIG. כמו כן, .22 LR M&P פותח עם Carl Walther ומיוצר בגרמניה. דגם .45 ACP שוחרר בתחילת 2007, לאחר הופעת הבכורה שלו בתערוכת SHOT. בנוסף, גרסאות קומפקטיות זמינות ב-.22LR, 9×19mm, .40 S&W, .357 SIG ו-.45 ACP. ה-.22LR Compact מיוצר על ידי סמית' אן וסון בארצות הברית. גרסאות Subcompact זמינות ב-9×19 מ"מ, .40 S&W ו-.45 ACP.
M&P 22
M&P 22 קומפקט
M&P 22 מגנום
קומפקט
פול סייז
M&P9L
M&P 9 פרו
M&P 9 פרו 5 אינץ'
M&P 40 פרו
M&P 40 פרו 5 אינץ'
M&P45c - קומפקט סייז
M&P45 - מיד סייז
M&P45 - פול סייז
M&P 10mm M2.0 - מיד סייז
M&P 10mm M2.0 - פול סייז
M&P Shield
M&P Shield EZ
M&P 5.7
M&P בודיגארד
M&P Shield Plus
סוגי נשקים עיקריים > אקדחים חצי אוטומטיים > סדרת SD VE

סדרה שהוצגה ב-2012 ומטרתה הייתה לבצע עדכון חדש לסדרה סמית' אנד וסון SD שבוטלה. סדרת ה-SD VE הציגה נשקי הגנה עצמית עם הדק מיוחד ושמה דגש על נוחות, ארגונומיה וטקסטורת אחיזה. סדרה זו הציגה גם קנה משופר מפלדת אל חלד. סדרה זו זמינה בקליברים 9x19 ו- 0.40 S&W .
SD9 - קיבולת סטנדרטית
SD9 - קיבולת נמוכה
SD40 - קיבולת סטנדרטית
SD40 - קיבולת נמוכה
המודל הראשון של אקדח מתוצרת סמית' אנד וסון, משנת 1859
מודעת פרסומת לאקדח תופי "סייפטי האמרלס", 1899
אקדח סמית' אנד וסון מודל 17, משנת 1947
2 אקדחי SW מודל 686, אחד 8" ואחד 6" (1980)
אקדח תופי מודרני של סמית' אנד וסון (מודל 629)
אקדח מודל 29, שהתפרסם בסרט "הארי המזוהם", האקדח משנת 1955
סמית' ווסון מודל 500
דגם צ'יף ספיישל
אקדח SW95 מסדרת סיגמא
אקדח SW1911
אקדח M&P45 - פול סייז
אקדח SD9VE
כנען (דמות מקראית)

| --- | --- |
 אב:  חם בן נח 
 צאצאים:  צידון, חת 
 
נח מקלל את כנען, גוסטב דורה
כְנַעַן הוא דמות מקראית הנזכרת בפרשת נח שבספר בראשית כאחד מבניו של חם, בן נח, שהיה אבי העמים הכנענים.
בני כנען

בפרשת נח נכתב שכנען ילד את (אנשי) העיר צידון, חת (החתים), היבוסים, האמורים, הגרגשים, החוים, הערקי (אנשי ערקה), הסיני, הארודי (אנשי ארוד), הצמרי (אנשי צומור) והחמתי (אנשי חמת) – חלק גדול מבניו נזכרים מאוחר יותר כעמים היושבים בארץ כנען לפני כיבושי יהושע:
וּכְנַעַן יָלַד אֶת צִידוֹן בְּכֹרוֹ וְאֶת חֵת. וְאֶת הַיְבוּסִי וְאֶת הָאֱמֹרִי וְאֵת הַגִּרְגָּשִׁי. וְאֶת הַחִוִּי וְאֶת הַעַרְקִי וְאֶת הַסִּינִי. וְאֶת הָאַרְוָדִי וְאֶת הַצְּמָרִי וְאֶת הַחֲמָתִי.